Per aquest motiu, facilitaran a les noves persones usuàries un fulletó amb el text explicatiu que inclogui les indicacions següents:
És obligatori l'ús d'ulleres de protecció en exposar-se a les radiacions ultraviolades que emeten els bancs solars per evitar lesions oculars, com inflamació de la còrnia o cataractes.
Les radiacions UV poden ser especialment perilloses en usuaris de pell molt blanca i estan contraindicades per a persones que es cremin sense bronzejar-se, que presentin insolació, que hagin tingut un càncer de pell o condicions que predisposin a l'esmentat càncer.
Les persones que hagin tingut antecedents familiars també han d'evitar utilitzar-les.
Les radiacions ultraviolades poden afectar greument la pell i els ulls; les exposicions intenses i repetides poden provocar un envelliment prematur de la pell, així com un augment del risc de desenvolupar un càncer de pell; els danys causats a la pell són irreversibles.
Les exposicions als raigs ultraviolats artificials estan prohibides als menors de divuit anys i no són aconsellables per a les dones embarassades.
S'han de prendre les precaucions necessàries en els períodes de tractament amb certs medicaments, entre d'altres antibiòtics, somnífers, antidepressius i antisèptics locals o generals, ja que augmenten la sensibilitat a les radiacions, com també ho fan els cosmètics.
Per tant, s'han de prendre les precaucions següents:
Utilitzeu sempre ulleres de protecció adequades durant tota l'exposició.
Retireu bé els cosmètics abans de l'exposició i no apliqueu cap filtre solar.
Absteniu-vos d'exposar-vos a les radiacions ultraviolades durant els períodes de tractament amb medicaments.
En cas de dubte consulteu el metge.
No us exposeu al sol i al banc solar el mateix dia.
Respecteu 48 hores entre la primera i la segona exposició.
Seguiu les recomanacions relatives a la durada, la intensitat d'exposició i la distància de la làmpada.
Consulteu el metge si us surten butllofes a la pell, ferides o vermellors.
A més, figuraran els diferents fototipus de pell, el risc que implica cadascun d'ells i el programa d'exposició recomanat en funció del temps màxim, la distància i el temps d'espera entre sessions.
En el fulletó hi constarà la denominació de l'establiment, l'adreça completa i el NIF de la persona titular.
La persona usuària certificarà que ha tingut coneixement d'aquest text signant un document de reconeixement a la persona responsable de la instal·lació i esmentant els termes llegit i aprovat sota la signatura.
La persona usuària té dret a obtenir còpia del fulletó informatiu.
L'establiment haurà de conservar aquests documents a disposició de les autoritats competents, durant un període de cinc anys.
Per aquest motiu, facilitaran a les noves persones usuàries un fulletó amb text explicatiu que inclogui les indicacions següents:
"Els bancs solars o qualsevol aparell que emeti raigs ultraviolats no poden ser utilitzats per aquelles persones que presentin una sensibilitat important pel que fa al sol (cremades freqüents), persones amb insolació o qualsevol afecció cutània.
Les persones que presentin antecedents familiars en patologies de la pell també han d'evitar la seva utilització.
"L'exposició als raigs ultraviolats artificials està prohibida als menors de setze anys, i es desaconsella a les dones en estat de gestació.
"Els raigs ultraviolats artificials o naturals poden afectar seriosament la pell i els ulls.
Les exposicions intenses i repetides als raigs ultraviolats i, en qualsevol cas, el seu ús irresponsable, poden provocar un envelliment prematur de la pell, així com un augment del risc de desenvolupar determinades patologies cutànies greus, com ara tumors cutanis.
"El fet de no respectar l'obligació de portar ulleres de protecció durant les sessions d'exposició als ultraviolats emesos de forma artificial pot provocar lesions oculars com la queratitis (inflamació de la còrnia) o les cataractes (opacificació del cristal·lí) "Per tant, s'han de prendre les precaucions següents:
"Utilitzar les ulleres de protecció adequades.
"Llevar els cosmètics i no aplicar-se cremes de protecció solar.
"Abstenir-se de qualsevol exposició als raigs ultraviolats durant els períodes en què es prenguin medicaments que augmentin la sensibilitat als raigs ultraviolats.
"Abstenir-se d'exposar-se en cas de malaltia de pell sense l'opinió d'un metge.
"Limitar el temps d'exposició durant la primera sessió, per tal de poder avaluar la reacció de la pell".
A més, figuraran els diferents fototipus de pells, així com el risc que implica cadascun d'ells.
En el fulletó hi constarà la denominació de l'establiment, l'adreça complerta i el NIF de la persona titular.
La persona usuària certificarà que ha tingut coneixement d'aquest text, signant un document de reconeixement a la persona responsable de la instal·lació i esmentant els termes "llegit i aprovat" sota la signatura.
Aquest document haurà de conservar-se per part de l'establiment, a disposició de les autoritats competents, durant un període de 5 anys.